Rymättylän Säilyke

Rymättylän Säilyke Oy, nimi vuoteen 1957 Rymättylän Laiva Oy, oli suomalainen vuosina 1946–1981 toiminut elintarvikealan yritys, joka harjoitti valtamerikalastusta omilla aluksilla. Yhtiöllä oli kala- ja vihannessäilyketehdas Rymättylän Röödilässä (Röölä).Täydentäviä yhtiötietoja : Rymättylän Säilyke Oy, Pörssitieto G. Kock Yhtiön perustajat rymättyläläiset veljekset kauppaneuvos Toivo Saarni (1916–1979) ja Tauno Saarni perustivat vuonna 1941 Rymättylän Kalasuolaamon. Yhtiön ensimmäinen sillinpyyntialus lähti Islannin vesille vuonna 1949 ja sillinpyyntimatkat jatkuivat vuoteen 1976 saakka, jolloin kansainväliset sopimukset estivät sillinpyynnin jatkamisen. Vuodesta 1965 alkaen Rymättylän Säilyke Oy oli ainoa suomalainen sillinpyyntiyhtiö. Rymättylän kalastuslaivasto toi Suomeen toiminta-aikanaan kaikkiaan 14 miljoonaa kiloa kalaa, paras vuosi oli 1968, jolloin saatiin 1,23 miljoonaa kiloa. Kun Islannin vesien sillikannat heikkenivät 1960-luvulla, silliä pyydettiin Norjan ja Pohjanmeren vesillä. Saarnit myivät viimeiset alukset pois vuonna 1984 sekä Rymättylän säilyketehtaan vuonna 1988 Boyfood Oy:lle. Orkla osti 2012 Boyfood Oy:n ja siirsi säilykevalmistuksen vuonna 2014 pois Rymättylästä.Silliperinteen historiaa, Röölän Kylätoimikunnan sivut Rymättylän Säilyke Oy:n sillinpyyntialukset: * S/S Reijo, 315,5 brt puualus, rakennettu 1947 Paimiossa, käytössä 1949 * S/S Tuula, 490,23 brt teräsalus, rakennettu 1877 South Shieldissä, käytössä 1950 * M/S Merita, 602,92 brt teräsalus, rakennettu 1895 Danzigissa, käytössä 1950 * M/S Saukko, 323,46 brt teräsalus, rakennettu 1924 Wesemündessä, käytössä 1951–1954, upposi 29. marraskuuta 1954 Itämerellä lähellä Bengtskäriä kun se oli kuljettamassa rikkikiisulastia Pohjankurusta Saksaan, onnettomuudessa hukkui yksi miehistön jäsen Maritimeforum.fi 14.1.2006 : Rymättylän Säilyke Oy:n ensimmäinen sillilaiva Saukko * M/S Saukko, 399,36 brt teräsalus, rakennettu 1930 Wesemündessä, käytössä 1956–1976 * M/S Merilokki, entinen kuunari Koivisto, 376,30 brt puualus, rakennettu 1946 Raumalla, käytössä 1962–1963 * S/S Saukko II, 545,80 brt teräsalus, rakennettu 1950 Bremenhafenissa, käytössä 1964–1976 * M/S Saukko III, 276,35 brt teräsalus, rakennettu 1969 Flekkefjordissa, käytössä 1969–1976 * M/S Saukko IV, 1 299,50 brt teräsalus, rakennettu 1947 Bathissa. käytössä 1970 Silliperinnemuseo Dikseli : Rymättylän Säilyke Oy:n sillilaivat Saarnit omistivat myös vuonna 1945 perustetun Rymättylä Oy:n jolla oli saha, höyläämö, laatikkotehdas ja mylly Rymättylän Röölän kylässä. Vuonna 1952 Rymättylä Oy osti Naantalin sahan ja tämän jälkeen Röölän saha lopetettiin. Naantalin saha toimi vuoteen 1985 saakka; saha lopetettiin kun Naantalin satama laajeni sahan alueelle. Rymättylä Oy keskittyi sitten sahatavaran vientikauppaan ja vuodesta 1990 alkaen se omisti vain kiinteistöjen kaukolämpölaitoksen. Naantalin kaupungin omistama Naantali Cargoport Oy osti yhtiön vuonna 1986 ja se on ollut selvitystilassa vuodesta 2011 alkaen. Muita Saarnien omistamia yhtiöitä olivat Naantalin Puu Oy, Hakkenpään Saha Oy, Naantalin Stevedoring Oy, Saukkoravintolat Oy, Konesaarni Oy ja Oy Shipping Lines Ltd Ab. Vuonna 1968 he ostivat Karinaisten Kyrön kylässä toimineen Leppämäen Veljesten Saha Oy:n, jonka toimintaa jatkettiin Kyrön Saha Oy:n nimellä. Sahalaitos myytiin 1985 Metsäliiton Teollisuus Oy:lle. Saha toimii nykyisin Metsä Fibre Oy:n Kyrön sahan nimellä.Täydentäviä yhtiötietoja : Rymättylä Oy, Pörssitieto G. KockTäydentäviä yhtiötietoja : Leppämäen Veljesten Saha Oy, Pörssitieto G. Kock Metsä Fibren Kyrön saha == Lähteet == Luokka:Entiset suomalaiset elintarvikeyritykset Luokka:Entiset suomalaiset laivayhtiöt Luokka:Naantali